CELEX: 32022R0527
Language: sl
Date: 2022-04-01 00:00:00
Title: Izvedbena uredba Komisije (EU) 2022/527 z dne 1. aprila 2022 o izdaji dovoljenja Unije za posamezen biocidni proizvod „ARIEL chlorine Professional System 5 chlorine bleach for white wash“ (Besedilo velja za EGP)

4.4.2022   
               
               
                  SL
               
               
                  Uradni list Evropske unije
               
               
                  L 105/7
               
            
         IZVEDBENA UREDBA KOMISIJE (EU) 2022/527
         z dne 1. aprila 2022
         o izdaji dovoljenja Unije za posamezen biocidni proizvod „ARIEL chlorine Professional System 5 chlorine bleach for white wash“
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) in zlasti člena 44(5), prvi pododstavek, Uredbe,
         ob upoštevanju naslednjega:
         
                     (1)
                  
                  
                     Družba Procter & Gamble Services Company NV je 11. decembra 2018 pri Evropski agenciji za kemikalije (v nadaljenjem besedilu: Agencija) v skladu s členom 43(1) Uredbe (EU) št. 528/2012 vložila vlogo za izdajo dovoljenja za posamezen biocidni proizvod „ARIEL chlorine Professional System 5 chlorine bleach for white wash“ vrste proizvoda 2, kot je opredeljena v Prilogi V k navedeni uredbi, pri čemer je predložila pisno potrdilo pristojnega organa Belgije, da se ta strinja, da bo ocenil vlogo. Vloga je bila v registru biocidnih proizvodov evidentirana pod številko zadeve BC-ER045796-14.
                  
               
                     (2)
                  
                  
                     „ARIEL chlorine Professional System 5 chlorine bleach for white wash“ kot aktivno snov, ki je vključena na seznam odobrenih aktivnih snovi Unije iz člena 9(2) Uredbe (EU) št. 528/2012, vsebuje aktivni klor, sproščen iz natrijevega hipoklorita.
                  
               
                     (3)
                  
                  
                     Ocenjevalni pristojni organ je Agenciji 25. novembra 2020 v skladu s členom 44(1) Uredbe (EU) št. 528/2012 predložil poročilo o oceni in ugotovitve ocenjevanja.
                  
               
                     (4)
                  
                  
                     Agencija je 5. julija 2021 Komisiji predložila mnenje (2), osnutek povzetka značilnosti biocidnega proizvoda (v nadaljnjem besedilu: SPC) za „ARIEL chlorine Professional System 5 chlorine bleach for white wash“ in končno poročilo o oceni posameznega biocidnega proizvoda v skladu s členom 44(3) Uredbe (EU) št. 528/2012.
                  
               
                     (5)
                  
                  
                     V mnenju je ugotovljeno, da je „Ariel chlorine Professional System 5 chlorine bleach for white wash“ posamezen biocidni proizvod v smislu člena 3(1), točka (r), Uredbe (EU) št. 528/2012, da je upravičen do dovoljenja Unije v skladu s členom 42(1) navedene uredbe in da ob zagotavljanju skladnosti z osnutkom SPC izpolnjuje pogoje iz člena 19(1) navedene uredbe.
                  
               
                     (6)
                  
                  
                     Agencija je Komisiji 30. julija 2021 predložila osnutek SPC v vseh uradnih jezikih Unije v skladu s členom 44(4) Uredbe (EU) št. 528/2012.
                  
               
                     (7)
                  
                  
                     Komisija se strinja z mnenjem Agencije in zato meni, da je primerno izdati dovoljenje Unije za „ARIEL chlorine Professional System 5 chlorine bleach for white wash“.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za biocidne proizvode –
                  
               SPREJELA NASLEDNJO UREDBO:
         
            Člen 1
            Družbi Procter & Gamble Services Company NV se izda dovoljenje Unije s številko dovoljenja EU-0026814-0000 za dostopnost na trgu in uporabo posameznega biocidnega proizvoda „ARIEL chlorine Professional System 5 chlorine bleach for white wash“ v skladu s povzetkom značilnosti biocidnega proizvoda iz Priloge.
            Dovoljenje Unije velja od 24. aprila 2022 do 31. marca 2032.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. aprila 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Mnenje ECHA z dne 16. junija 2021 o dovoljenju Unije za biocidni proizvod „Ariel chlorine Professional System 5 chlorine bleach for white wash“ (ECHA/BPC/282/2021). https://echa.europa.eu/it/opinions-on-union-authorisation
      
      
         
            PRILOGA
            Povzetek lastnosti biocidnega proizvoda
            
               ARIEL Chlorine Professional System 5 Chlorine Bleach for white wash
            
            
               Vrsta proizvodov 2 – Razkužila in algicidi, ki niso namenjeni neposredni uporabi na ljudeh ali živalih (Razkužila)
            
            
               Številka dovoljenja: EU-0026814-0000
            
            
               Številka proizvoda R4BP: EU-0026814-0000
            
            1.   UPRAVNE INFORMACIJE
            
            1.1.   Trgovska imena proizvoda
            
            
                        Trgovsko ime
                     
                     
                        ARIEL Chlorine Professional System 5 Chlorine Bleach for white wash
                     
                  1.2.   Imetnik dovoljenja
            
            
                        Ime in naslov imetnika dovoljenja
                     
                     
                        Ime in priimek
                     
                     
                        Procter & Gamble Services Company NV
                     
                  
                        Naslov
                     
                     
                        Temselaan 100, 1853 Brussels Belgija
                     
                  
                        Številka dovoljenja
                     
                     
                        EU-0026814-0000
                     
                  
                        
                           Številka proizvoda R4BP
                        
                     
                     
                        EU-0026814-0000
                     
                  
                        Datum dovoljenja
                     
                     
                        24. april 2022
                     
                  
                        Datum izteka veljavnosti dovoljenja
                     
                     
                        31. marec 2032
                     
                  1.3.   Proizvajalec proizvoda
            
            
                        Ime proizvajalca
                     
                     
                        Sutter Industries S.p.A
                     
                  
                        Naslov proizvajalca
                     
                     
                        Località Leigozze 1, Borghetto, 15060 Borbera Italija
                     
                  
                        Lokacije proizvodnje
                     
                     
                        Località Leigozze 1, Borghetto, 15060 Borbera Italija
                     
                  1.4.   Proizvajalec(ci) aktivne(ih) snovi
            
            
                        Aktivna snov
                     
                     
                        Aktivni klor, sproščen iz natrijevega hipoklorita
                     
                  
                        Ime proizvajalca
                     
                     
                        ALTAIR CHIMICA S.p.A.
                     
                  
                        Naslov proizvajalca
                     
                     
                        Via Moie Vecchie n.13, 56048 Saline di Volterra (PI) Italija
                     
                  
                        Lokacije proizvodnje
                     
                     
                        Via Moie Vecchie n.13, 56048 Saline di Volterra (PI) Italija
                     
                  2.   SESTAVA IN FORMULACIJA PROIZVODA
            
            2.1.   Kakovostne in količinske informacije o sestavi proizvoda
            
            
                        Splošno ime
                     
                     
                        Ime IUPAC
                     
                     
                        Funkcija
                     
                     
                        Številka CAS
                     
                     
                        Številka EC
                     
                     
                        Vsebnost (%)
                     
                  
                        Aktivni klor, sproščen iz natrijevega hipoklorita
                     
                     
                         
                     
                     
                        Aktivna snov
                     
                     
                         
                     
                     
                         
                     
                     
                        9,05 
                     
                  
                        Natrijev hipoklorit
                     
                     
                        Natrijev hipoklorit
                     
                     
                        Neaktivna snov
                     
                     
                        7681-52-9
                     
                     
                        231-668-3
                     
                     
                        9,5 
                     
                  2.2.   Vrsta formulacije
            
            SL - topen koncentrat
            3.   STAVKI O NEVARNOSTI IN PREVIDNOSTNI STAVKI
            
            
                        Stavki o nevarnosti
                     
                     
                        V stiku s kislinami se sprošča strupen plin.
                        Lahko je jedko za kovine.
                        Povzroča hude opekline kože in poškodbe oči.
                        Zelo strupeno za vodne organizme, z dolgotrajnimi učinki.
                     
                  
                        Previdnostni stavki
                     
                     
                        Hraniti samo v originalni embalaži.
                        Ne vdihavati hlapov.
                        Po uporabi roke temeljito umiti.
                        Preprečiti sproščanje v okolje.
                        Nositi zaščitne rokavice.
                        Nositi zaščito za oči.
                        Nositi zaščitno obleko.
                        Takoj pokličite center za zastrupitve ali zdravnika.
                        PRI ZAUŽITJU: Izprati usta. NE izzvati bruhanja.
                        PRI STIKU S KOŽO (ali lasmi): Takoj sleči vsa kontaminirana oblačila. Kožo izprati z vodo.
                        PRI VDIHAVANJU: Prenesti osebo na svež zrak in jo pustiti v udobnem položaju, ki olajša dihanje.
                        PRI STIKU Z OČMI: Previdno izpirati z vodo nekaj minut. Odstranite kontaktne leče, če jih imate in če to lahko storite brez težav. Nadaljujte z izpiranjem.
                        Kontaminirana oblačila oprati pred ponovno uporabo.
                        Odpraviti razlitje, da se prepreči materialna škoda.
                        Prestreči razlito tekočino.
                        Hraniti zaklenjeno.
                        Odstraniti vsebino v skladu z lokalnimi predpisi.
                        Odstraniti posodo v skladu z lokalnimi predpisi.
                     
                  4.   DOVOLJENA(-E) UPORABA(-E)
            
            4.1.   Opis uporabe
            
            
               Preglednica 1. Uporaba # 1 – Razkuževanje perila (strojno pranje) v fazi spiranja po pranju
            
            
                        Vrsta proizvoda
                     
                     
                        Vrsta proizvodov 02 - Razkužila in algicidi, ki niso namenjeni neposredni uporabi na ljudeh ali živalih (razkužila)
                     
                  
                        Natančen opis dovoljene uporabe, kjer je to potrebno
                     
                     
                        -
                     
                  
                        Ciljni organizem(-mi) (vključno z razvojno stopnjo)
                     
                     
                        Znanstveno ime: ni podatkov
                        Splošno ime: bakterija
                        Razvojni stadij: ni podatkov
                        Znanstveno ime: ni podatkov
                        Splošno ime: kvasovke
                     
                  
                        Razvojni stadij: ni podatkov
                     
                     
                        Področje uporabe
                        Notranjost, znotraj
                        V profesionalnih pralnih strojih (kot so pralni stroji v restavracijah, hotelih, negovalnih domovih in nezdravstvenih ustanovah) s programi avtomatskega doziranja: razkuževanje posteljnine po čiščenju. Ta proizvod se lahko uporablja samo s profesionalno avtomatsko dozirno opremo Procter & Gamble. Proizvod ni avtoriziran za ročno doziranje.
                     
                  
                        Način(-i) uporabe
                     
                     
                        Metoda: Zaprt sistem
                        Podroben opis:
                        -
                     
                  
                        Odmerki in pogostost uporabe
                     
                     
                        Odmerek: 10,0 ml/l
                     
                  
                        Redčenje (%):
                     
                  
                        Število in časovni razpored uporabe:
                     
                  
                        Proizvod se doda enkrat prek avtomatskega doziranja za razkuževanje čistega perila: po pranju/čiščenju z uporabo Ariel S1 Actilift detergent (komercialno ime Ariel System S1) se vodo odstrani/izčrpa. Po ponovnem polnjenju s svežo vodo se doda proizvod za glavno pranje/prvo spiranje.
                     
                  
                        Proizvod je učinkovit na čistih predmetih pri koncentraciji 10 ml/l s kontaktnim časom 15 min pri +40 °C (razmerje tekočine = 1:5; s 4 kg balastne teže)
                     
                  
                        Skupina(-e) uporabnikov
                     
                     
                        Poklicni
                     
                  
                        Velikosti in material embalaže
                     
                     
                        10 l–20 l posoda HDPE z ulitim ročajem in varnostno zaporo in pokrovom. S certifikatom UN za nevarno blago.
                     
                  4.1.1.   Uporaba – posebna navodila za uporabo
            
            Glej splošna navodila za uporabo.
            4.1.2.   Uporaba – posebni ukrepi za zmanjšanje tveganja
            
            Glej splošna navodila za uporabo.
            4.1.3.   Kjer je specifična uporaba, možni direktni ali indirektni učinki, navodila za prvo pomoč in nujni okrepi za zaščito okolja
            
            Glej splošna navodila za uporabo.
            4.1.4.   Kjer je specifična uporaba, navodila za varno odstranjevanje proizvoda in njegove embalaže
            
            Glej splošna navodila za uporabo.
            4.1.5.   Kjer je specifična uporaba, pogoji skladiščenja in rok uporabnosti proizvoda v običajnih pogojih skladiščenja
            
            Glej splošna navodila za uporabo.
            5.   SPLOŠNA NAVODILA ZA UPORABO (1)
            
            5.1.   Navodila za uporabo
            
            Biocidni proizvod ARIEL Chlorine Professional System 5 chlorine bleach for white wash je namenjen uporabi samo med glavnim pranjem, po predpranju s profesionalno dozirno opremo Procter & Gamble za razkuževanje čistega perila:
            
                        —
                     
                     
                        Korak 1 čiščenje s Ariel System S1 (se lahko imenuje tudi predpranje ali glavno pranje) pri 40 °C za 10 min: pralna voda odteče, se jo izčrpa in se ponovno napolni s svežo vodo pred korakom 2.
                     
                  
                        —
                     
                     
                        Korak 2 razkuževanje: to se lahko imenuje glavno pranje (če je prvi korak predpranje) ali prvo spiranje (če je prvi korak glavno pranje). Drugi korak, ki vključuje ARIEL Chlorine Professional System 5 chlorine bleach for white wash, se vedno izvaja 15 min pri 40 °C. Temu sledita 1 do 2 fazi spiranja in odstranjevanja vode, na koncu pa odstranjevanje z vrtenjem.
                     
                  5.2.   Ukrepi za zmanjšanje tveganja
            
            Med delom s proizvodom in vzdrževanjem strojev (popravilo pokvarjenega dozirnega sistema):
            
                        —
                     
                     
                        Nositi zaščitne, kemično odporne rokavice (EN374).
                     
                  
                        —
                     
                     
                        Nositi zaščito za oči (EN166).
                     
                  
                        —
                     
                     
                        Nositi zaščitni kombinezon (opredeli imetnik dovoljenja v informacijah o proizvodu).
                     
                  5.3.   Značilnosti verjetnih direktnih ali indirektnih učinkov, navodila za prvo pomoč in nujni ukrepi za zaščito okolja
            
            
                        
                           Pri zaužitju
                        
                     
                     
                        :
                     
                     
                        Takoj sprati usta. Ponuditi pijačo, če prizadeta oseba lahko požira. NE izzvati bruhanja. Poklicati 112/rešilca za zdravniško pomoč.
                     
                  
                        
                           Pri stiku s kožo
                        
                     
                     
                        :
                     
                     
                        Takoj sprati z obilo vode. Slecite vsa kontaminirana oblačila in jih operite pred ponovno uporabo. Umiti z milom in vodo in spirati 15 minut. Pokličite CENTER ZA ZASTRUPITVE ali zdravnika.
                     
                  
                        
                           Pri stiku z očmi
                        
                     
                     
                        :
                     
                     
                        Takoj sprati z vodo več minut. Odstranite kontaktne leče, če jih imate in če to lahko storite brez težav. Nadaljevati s spiranjem vsaj 15 minut. Takoj poklicati 112/rešilca za zdravniško pomoč.
                     
                  
                        
                           Pri vdihavanju
                        
                     
                     
                        :
                     
                     
                        Prenesti na svež zrak in pustiti počivati v položaju, ki olajša dihanje. Pokličite CENTER ZA ZASTRUPITVE ali zdravnika.
                     
                  5.4.   Navodila za varno odstranjevanje proizvoda in njegove embalaže
            
            
               Za zadrževanje:
            
            
                        —
                     
                     
                        Absorbirano snov pobrati v posode s pokrovom. Ne uporabljati kovinskih posod.
                     
                  
               Metode čiščenja:
            
            
                        —
                     
                     
                        Majhne količine razlite tekočine: pobrati z nevnetljivim vpojnim materialom in preložiti v posodo za odlaganje. Velika razlitja: zadržati razlito snov, prečrpati v primerne posode. Ne uporabljati kovinskih posod.
                     
                  
               Odstranjevanje:
            
            
                        —
                     
                     
                        Ta material in posodo je treba varno odstraniti, v skladu z lokalnimi/regionalnimi/nacionalnimi predpisi.
                     
                  
                        —
                     
                     
                        Neporabljenega izdelka se stresite na tla, v vodne tokove, v cevi (korita, straniščne školjke …) niti v odtoke.
                     
                  5.5.   Pogoji za shranjevanje in rok uporabnosti proizvoda pri običajnih pogojih skladiščenja
            
            
               Pogoji skladiščenja:
            
            
                        —
                     
                     
                        Hranite v originalni posodi.
                     
                  
               Nezdružljivi materiali:
            
            
                        —
                     
                     
                        Kovine, kisline. Reagira z (nekaterimi) kislinami: sproščanje (zelo) strupenih plinov/hlapov (klor). Lahko je jedko za kovine.
                     
                  
               Prepovedi glede mešanega shranjevanja:
            
            
                        —
                     
                     
                        Hraniti samo v izvirni posodi na hladnem in dobro prezračevanem mestu, ločeno od (močnih) kislin.
                     
                  
               Skladiščni prostor
            
            
                        —
                     
                     
                        Hraniti na hladnem mestu. Hraniti na suhem.
                     
                  
                        —
                     
                     
                        Ne shranjevati pri temperaturah, višjih od 30 °C.
                     
                  
                        —
                     
                     
                        Zaščitite pred zmrzaljo.
                     
                  
                        —
                     
                     
                        Hraniti zaščiteno pred neposredno sončno svetlobo.
                     
                  
                        —
                     
                     
                        Rok uporabe: 12 mesecev
                     
                  6.   DRUGE INFORMACIJE
            
            
               (1)  Navodila za uporabo, ukrepi za zmanjšanje tveganj in druge smernice za uporabo iz tega razdelka veljajo za vse dovoljene uporabe.